وڳڻ ديھ

ديھ  وڳڻ  سنڌ جي ضلعي قمبر شهدادڪوٽ جي وارھ تعلقي جي ھڪ ديھ جو نالو آهي جيڪا وڳڻ تپي ۾ واقع آهي.
تاريخ
بورڊ آف روينيو سنڌ جي رڪارڊ ۾ موجود  1880ع  واري دؤر جي ھن ديھ جي نقشي مطابق ھن ديھ ۾ ڳوٺ ڪريمداد وڳڻ، پاسي بھرام وڳڻ ۽ ٿوري فاصلي تي مغيرين جا گھر،  واقع ھيا. ھاڻي ان ديھ ۾ وڳڻن جا ڳوٺ ملي وڳڻ شھر ۾ تبديل ٿي ويا آهن ۽ ٻھراڙيءَ ۾ نوان ڳوٺ قائم ٿي چڪا آهن جن ۾ ڳوٺ شير خان جتوئي، ڳوٺ معظم بستي ۽ ڳوٺ نزاري معروف آھن.

جاگرافي
ھن ديھ جي اتر ۾ ديھ يارو ديرو، اوڀر ۾ ديھ ڀولا ڪلھوڙا ، اولھ ۾ ديھ ياروديرو ۽ ڏکڻ ۾ ديھ  چؤديرو ۽ ديھ حسن ھوري واقع آهن. ھن ديھ جي مڪمل روينيو سروي ٿيل آھي. قمبر نصيرآباد روڊ ھن ديھ منجھان گذرندڙ آھي جنھن تي وڳڻ شھر پڻ واقع آهي. انڊس ھاء وي پڻ اتان گذري لاڙڪاڻي طرف ويندڙ آھي.

آبادي
2017 جي آدمشماري مطابق ھن ديھ جي ڳوٺن جي ڪل آبادي 15,836 ھئي جيڪا 2,847 خاندانن تي مشتمل ھئي..

حوالا

زمرو:وارھ تعلقو
زمرو:سنڌ جا ڳوٺ
زمرو:وارھ تعلقي جون ديھون
زمرو:قمبر شهدادڪوٽ ضلعي جون ديھون
زمرو:قمبر شهدادڪوٽ ضلعي جون ديھون